open-index/open-wikipedia-markdown huggingface dataset:
Kristin Jarmund

**Kristin Jarmund** () er ein norsk arkitekt.

Kristin Jarmund er utdanna frå Norges tekniske høgskole i Trondheim og Architectural Association School of Architecture i London. Frå 1978 til 1983 var ho tilsett ved Telje-Torp-Aasen Arkitektkontor. I 1985 starta ho eigen praksis gjennom *Kristin Jarmund Arkitekter*. Kontoret er blant Noregs leiande og har vunne eller kome høgt i fleire konkurransar. For Justervesenet nybygg på Kjeller er dei tildelt Houens fonds diplom.

Arbeidet til Jarmund er kjenneteikna eit klårt og enkelt formspråk, gjerne karakterisert som nyfunksjonalisme. Detaljering og fargebruk er tydeleg og gjennomtenkt. Interiøret er ofte like viktig som eksteriøret, og Jarmund har brukt uttrykket «den indre fasaden». Kontoret har hatt ansvaret for prosjekt med ombygging av publikumsareal i Majorstuhuset, Oslo nye teater og Nasjonalgalleriet. Alle stadene ser vi ein vellykka kombinasjon av det klassiske og det moderne. I Nydalen T-banestasjon er kunstprosjektet «The Tunnel of Light» inkorporert.

Jarmund er syster til arkitekten Einar Jarmund.

## Kristin Jarmund Arkitektar
 

Firmaet vart etablert i 1985. Partnarar er Kristin Jarmund, Ola Helle og Leif Daniel Houck.

Eit utval av arbeida til kontoret:

### Bygningar
* Fyrstikkterrassen, kontorbygg Helsfyr (Svovelstikka 1-3), Oslo (1991)
* Ombygging av vestibylen på Majorstuhuset i Oslo (1992)
* Stensby barnehage, Eidsvoll (1994)
* Ombygging av publikumsareala i Oslo Nye Teater (1995)
* Kontor- og laboratoriebygg for Justervesenet, Kjeller (1997) (Houens fonds diplom)
* Ny kafe i Nasjonalgalleriet den franske salen (2002)
* Ombygging av kontorbygget til Rasmussen-gruppa, Kirkegata 1, Kristiansand (2004)
* Råholt ungdomsskule (2004) (vinn av *Designers Saturday Awards Best Interior*; Staten sin byggeskikkpris - heierleg omtale)
* Stortingsgata 6 (bl.a Fokus Bank) (2005) (Statens  byggeskikkpris - heiderelg omtale)
* Bergenhus barneskule, Rakkestad (2006)
* Nybygg for Skattedirektoratet, Sandvika (2007)
* Interiør for Akademika bokhandel ved BI i Nydalen (2007) (nominert til *Designers Saturday Awards Best Interior*)
* Sogn Arena, Oslo  
* Ny ambassadebygning i Katmandu, Nepal 
* Næringsbygg på Tjuvholmen første byggetrinn 
* Ombygging av Kongens gate 5, Oslo til designhotellet First Hotel Grims Grenka  
* Nybygg for Odontologisk fakultet ved Universitetet i Bergen (vinnar i konkurranse 2004)
* Nybygg for Westerdals School of Communication ved Akerselva i Oslo (vinnar i konkurranse 2007)

### T-banestasjonar i Oslo
* Bygging av Nydalen T-banestasjon (2003) (nominert til Mies van der Rohe-prisen)

## Litteratur

* Bente Sand: «Med vilje til form» i *Arkitektur i Norge - årbok 1999*
* Knut Randem: «Deilig fargesterk», nettartikkel 

## Bakgrunnsstoff

* Firmaet sitt nettsted

## Kjelde

* Omsett frå Wikipedia på bokmål, innhenta måndag  4. januar 2010, klokka 21:08.
Anders Todal Jenssen

**Anders Todal Jenssen** () er ein norsk statsvitar og sosiolog.

Anders Todal Jenssen tok i 1986 hovudfag i sosiologi med ei oppgåve om *Klasse og etnosentrisme*. Han har sidan 1999 vore professor ved Institutt for sosiologi og statsvitskap ved NTNU i Trondheim. Anders Todal Jenssen har i forskinga si konsentrert seg om politisk åtferd, særleg valforsking, og politisk psykologi. 

## Bakgrunnsstoff
* 	
* Heimeside ved NTNU 

## Kjelde

* Omsett frå Wikipedia på bokmål, innhenta måndag 4. januar 2010, klokka 21:11.
Olav Christopher Jenssen

**Olav Christopher Jenssen** () er ein norsk biletkunstnar. 

Han tok utdanning ved Statens handverks- og kunstindustriskole og Statens kunstakademi i Oslo.
Han spela elles fotball for fotballaga Lillestrøm og Lyn på 1970-talet.

Jenssen er rekna som ein av dei mest respekterte nolevande norske kunstnarane, med ein betydeleg internasjonal karriere. Han har i ei årrekkje budd og arbeidt i Berlin, og i åra 1996 til 2003 var han professor i målarkunst ved Hochschule für Bildende Künste i Hamburg. I 1992 vart han vald ut til å stille ut ved den prestisjefylte utstillinga documenta i Kassel i Tyskland. Han var festspelutstillar i Bergen i år 2000.  Måleriserien «Lack of Memory» (1992) vart kåra til eit av Morgenbladets 12 viktigaste kunstverk.

Av norske museum er det Nordnorsk Kunstmuseum som har den største samlinga av kunsten til Jenssen, etter at kunstnaren donerte 95 verk til museet i mars 2014. Verka blei viste fram i utstillinga *Donasjonen* i perioden 15. mars–1. juni 2014. 

## Prisar og utmerkingar
* 2002 – Henrik Steffens-prisen
* 2015 – ridder av 1. klasse av St. Olavs Orden «for sin innsats som kunstner.»

## Kjelder

* Omsett frå Wikipedia på bokmål, innhenta måndag  4. januar 2010, og 8. februar 2019. 

## Bakgrunnsstoff
*Artfacts.net
*Galleri Riis Jenssens galleri i Oslo.
*Store Norske Leksikon om Jenssen.
Tom Harald Jenssen

**Tom Harald Eklund Jenssen** () er ein norsk siviløkonom og forlagsmann. Han har vore administrerande direktør i forlaget N.W. Damm & Søn AS sidan 1990. Han er òg konserndirektør i Egmont med ansvar for Egmonts Bokdivisjon, som omfattar store forlag i Sverige og Danmark og verksemder i fleire land.

Tom Harald Jenssen kom til Damm då mediegiganten Gutenberghus, seinare Egmont, som hadde kjøpt populærforlaget Damm i 1984, i 1988 òg kjøpte det det mindre Teknologisk Forlag. Jenssen hadde i 1984 overteke leiarjobben i Teknologisk forlag etter faren Rudolf Jenssen, som grunnla forlaget. I 1999 kjøpte Jenssen opp det vesle forlaget Ex libris saman med dei norske utgjevarrettane til Harry Potter-bøkene. Nokre år seinare passerte Damm Cappelen forlag i omsetnad og vart Noregs tredje dei største forlaga etter Aschehoug og Gyldendal. I 2006 kjøpte Jenssen og Damm bokhandlarkjeda Tanum frå Anne Carine Tanum.

Jenssen blir toppleiar for det nye forlaget Cappelen Damm som er ei samanslåing av dei tradisjonsrike forlaga Cappelen og Damm. 

Jenssen er gift med forfattaren Gudny Hagen.

## Kjelder

* Omsett frå Wikipedia på bokmål, innhenta måndag  4. januar 2010, klokka 21:13.

## Bakgrunnsstoff
*Om Jenssen og Damm i Dagbladet 21. januar 2006
*Om forlagsfusjonen mellom Cappelen og Damm (Aftenposten 11.6.2007)
Liv Jessen

**Liv Jessen** () er ein norsk sosionom som leier Prosenteret i Oslo, og som har arbeidd ei årrekkje med spørsmål knytte til prostitusjon.

## Kjelder
*«Liv Jessen» på Wikipedia på bokmål, innhenta 4. januar 2010.
Jan Vincents Johannessen

**Jan Vincents Johannessen** () er ein norsk lækjar (dr.med.), professor i medisin og tidlegare administrerande direktør ved Radiumhospitalet. Johannessen kjem frå Kristiansand. Han har skrive svært mange vitskaplege og populærvitskapelege publikasjonar, hovudsakleg innanfor elektronmikroskopi, patologi og kreftforsking.

*Kunsten å leve*, med illustrasjonar av Jacob Weidemann og tekstar av Jan Vincents Johannessen, kom ut i 1993 og vart med 135 000 selde eksemplar den mest selde gåveboka i Noreg gjennom tidene. Boka kom ut i ei auka og omvølt utgåve i 2007. Johannessen har òg skrive songtekstar til m.a. Melodi Grand Prix og den norske teksten til «Somethin' Stupid» («Forelska») med Tor og Siren Endresen.

## Verv
* 1999–2003 Formann Polyteknisk Forening

## Prisar og utmerkingar
Johannessen har motteke ei rekkje utmerkingar for virket sitt. Han vart i 2002 utnemnd til kommandør av St. Olavs Orden. Johannessen er kommandør av den nederlandske Oranje-Nassau-ordenen, av den svenske Nordstjerneordenen, av den belgiske Kroneordenen og av Forbundsrepublikken Tysklands fortjenstorden. Han er offiser av Republikken Polens fortjenstorden og av Republikken Italias fortjenstorden.

I 1989 vart han heidra med Karl Evangs pris. 

## Kjelder
* Omsett frå Wikipedia på bokmål, innhenta måndag 4. januar 2010, klokka 21:18.

### Referansar

## Bakgrunnsstoff
* Jan Vincent Johannessens heimeside
Jon Lech Johansen

**Jon Lech Johansen** () er ein norsk dataprogrammerar. Johansen vart kjent i media som «DVD-Jon» eller «GUI-Jon»  etter å ha vore med på å utvikla eit program som braut kopisperra på DVD-plater slik at dei kunne avspelast på operativsystemet Linux.

Jon Lech Johansen er fødd i Harstad og er ein sjølvlært programmerar. I 1999 var han med på å utvikla det grafiske brukargrensesnittet til DeCSS, som omgår kopisperra på DVD-plater. I 2002 vart han stilt for retten for å ha gjort det mogleg å omgå denne kopisperra, men vart frifunnen i Oslo tingrett. Domen vart anka av Økokrim. 22. desember 2003 vart han frikjent av lagmannsretten på alle punkt. 5. januar 2004 vedtok Økokrim å ikkje anke avgjerda i saka, som blir sett på som å vere av stor prinsipiell tyding.

Johansen avbraut den vidaregåande utdanninga si for å konsentrera seg om DeCSS-saka, og fortsette å programmera. I 2003 lanserte han programmet QTFairUse, som opnar sperra på Apple iTunes' AAC-filer. I 2005 drog han til USA for å arbeida som programvare-ingeniør. Hausten 2006 drog han tilbake til Noreg, men i 2007 flytta han til USA igjen.

## Kjelder

----
* *Denne artikkelen bygger på «[[:en:Jon Lech Johansen|Jon Lech Johansen]]» frå , den 11. januar 2010.* 
* Opphavleg omsett frå Wikipedia på bokmål, innhenta måndag 4. januar 2010, klokka 21:19.

## Bakgrunnsstoff
* Nettstad
* Frikjennelsen Oslo tingrett 22. desember 2003
Knut Eggum Johansen

**Knut Eggum Johansen** () er ein norsk sosialøkonom og embetsmann. Han er direktør i Konkurransetilsynet (konkurransedirektør).

Johansen vart uteksaminert som sosialøkonom (cand.oecon.) frå Universitetet i Oslo i 1979, men var allereie frå 1968 vikarsekretær i Planleggingsavdelinga i Finansdepartementet. I august 1971 vart han førstekonsulent i same avdeling, der han var fram til 1975 då han tok eit friår for å studere ved University of Minnesota. 

Som underdirektør i finansdepartementet inngjekk han 1981-82 i Institutt for Anvendt Sosialvitenskapelig Forsking (INAS) i Oslo som ledd i eit utvekslingsprogram med sentraladministrasjonen. Fram til 1986 var Johansen underdirektør i *Planleggingsavdelinga*, under leiing av Per Schreiner. Han var spesialråd ved OECD i Paris 1986-88.

Knnut Eggum Johansen gjekk inn i stillinga som konkurransedirektør i 1999, og var før dette i stillinga som ekspedisjonssjef i Toll- og avgiftsavdelinga i Finansdepartementet frå 1990.

Som konkurransedirektør har Johansen hatt ansvar for flyttinga av tilsynet til Bergen, og for saker som bl.a opphevinga av bonuspoengordninga på innanriksfly.

## Bakgrunnsstoff
*Knut Eggum Johansen - bakgrunn
*Konkurransedirektør Knut Eggum Johansen
*

## Kjelde

* Omsett frå Wikipedia på bokmål, innhenta måndag  4. januar 2010, klokka 21:21.
Jens-Petter Johnsen

**Jens-Petter Johnsen** () er ein norsk prest som var direktør i Kyrkjerådet 1. juni 2006 til 2018. Stillinga som kyrkjerådsdirektør er tillagt ansvaret som øvste administrative leiar av verksemda i det felles sekretariatet for Kyrkjerådet, Mellomkyrkjeleg råd og Samisk kyrkjeråd. Kyrkjerådet er Kyrkjemøtets førebuande og iverksetjande organ og leier arbeidet mellom samlingane i Kyrkjemøtet. 

Johnsen har i to periodar arbeidd i Norges Kristelige Student- og Skoleungdomslag (NKSS), først som leiartreningssekretær (1975–1979) og assisterande generalsekretær (1979–1982). Etter fem år som kapellan i Jar sokn i Bærum, kom Johnsen tilbake til NKSS som generalsekretær i perioden 1987–1999. Fram til 2006 var han sokneprest på Lambertseter. 

Johnsen har vore formann i Organisasjonenes Fellesråd, medlem av sentralstyret i Kristeleg Folkeparti og medlem av det regjeringsoppnemnde stat/kyrkje-utvalet (Gjønnes-utvalet) 2003-2005.

## Kjelder

**Denne artikkelen bygger på «[[:nb:Jens-Petter Johnsen|Jens-Petter Johnsen]]» frå ,  den 4. januar 2010.*
Sara Eva Johnsen

**Sara Eva Johnsen** () er ein norsk filmregissør og forfattar frå Nes i Ådal.

Ho har utdanning innan litteraturvitskap og media, og tok deretter utdanning frå regilinja på Den norske filmskolen i åra 1997 til 2000. 

Johnsen er utdanna filmregissør. Ho debuterte som langfilmregissør i 2005 med den kritikarroste *[[Vinterkyss]]*, norsk kandidat til Oscar og Nordisk Råds filmpris same år.

Den siste filmen hennar er *[[Upperdog]]* som hadde premiere i august 2009. *Upperdog* hadde eit totalbudsjett på 19 millionar kroner. *Upperdog* vart kåra til beste norske kinofilm på utdelinga av Amandaprisen i 2010. I tillegg vann Johnsen Amandaprisen for beste regi, av nettopp Upperdog. I alt vart fem prisar vunne av filmen i ulike sjangrar dette året.

## Filmografi
* *[[Upperdog]]* &ndash; regissør, manus (2009)
* *[[Vinterkyss]]* &ndash; regissør, manus (2005)
* *[[Gutten i snøen]]* &ndash; regissør (2005)
* *[[Folk flest bor i Kina]] - Grenseløs kjærlighet* &ndash; regissør (2002)
* *[[Houdinis hund]]* &ndash; regissør, manus (2002)
* *[[Himmelstormeren]]* &ndash; regissør (2000)
* *[[Hormoner og andre demoner]]* &ndash; regissør (2000)

## Bibliografi
* *Han vet om noe hun kan prøve* &ndash; noveller (2004)
* *White man* &ndash; roman (2008)

## Prisar
* Norsk Filmkritikerlag sin pris for beste kortfilm, for *Himmelstormeren*
* Kanonprisen som beste regissør (Kosmorama) 2006, for *Vinterkyss* 
* Kanonprisen for beste manus (Kosmorama) 2006, for *Vinterkyss* 
* Filmkritikerprisen 2006, for regi *Vinterkyss*
* Filmkritikerprisen 2010, for regi *Upperdog*
* Fritt Ords honnør, saman med Pål Sletaune for TV-serien 22. juli.

## Kjelder

* Omsett frå Wikipedia på bokmål, innhenta måndag 4. januar 2010, klokka 21:23.

## Bakgrunnsstoff
* Intervju om forfattarskap og ''Upperdog'' på montages.no
* Sara Eva Johnsen i NRK Forfatter
* 
* Forfattarbiografi hos Gyldendal Norsk Forlag
Thore Johnsen

**Thore Johnsen** () er professor emeritus i finans ved Norges Handelshøyskole (NHH) i Bergen.

Johnsen studerte først til siviløkonom før han tok doktorgraden ved Carnegie-Mellon University i Pittsburgh. Her skreiv han avhandlinga si i industriell økonomi rettleidd av blant anna dei seinare nobelprisvinnarane Edward Prescott og Robert Lucas. Han underviste ved Northwestern University og Columbia University før han returnerte til NHH i 1979. 
Han blei utnemnd til professor ved NHH i 1986. 

Johnsen har vore drivkraft i utbygging av finans som forskingsfag i Noreg. 

## Kjelder


**Denne artikkelen bygger på «[[:nb:Thore Johnsen|Thore Johnsen]]» frå ,  den 4. januar 2010.*  

## Bakgrunnsstoff
Hilde Frafjord Johnson

**Hilde Frafjord Johnson** () er ein norsk politikar frå Kristeleg Folkeparti og nestsjef i UNICEF. Ho var innvald stortingsrepresentant frå Rogaland i periodane  1993-1997 og 1997-2001, og var då medlem av Stortinget sin energi- og miljøkomite. Frafjord Johnson var statsråd for utviklings- og menneskerettsaker i Utanriksdepartementet (Utviklingsminister) i den første Bondevikregjeringa frå 1997 til 2000, og statsråd for utviklingssaker i Regjeringa Bondevik II i same departement i åra 2001-2005.  (Det konstitusjonelle ansvaret for menneskerettsaker låg i den siste perioden hos utanriksministeren, Jan Petersen, men Frafjord Johnson hadde eit tilretteleggaransvar for desse sakene). Frå perioden som politikar blir ho hugsa for historisk høg satsing på bistand, og for hennar aktive rolla i forsøket på å få i stand ei fredsavtale for Sudan.

Johnson var frå mars 2006 til juni 2007 engasjert som spesialrådgjevar i Afrikabanken, med ansvar for å utvikle ny strategi for verksemda til banken. I juni 2007 vart ho utnemnd til nestsjef i UNICEF med tiltreding i midten av august. Ho vart dermed den då høgast plasserte nordmannen i SN-systemet.

Hilde Frafjord Johnson er cand.polit. med hovudfag i sosialantropologi frå Universitetet i Oslo i 1991, og med historie og statsvitskap i fagkrinsen. Ho har arbeidd som journalist, og som konsulent i Ressursavdelinga i Utanriksdepartementet. Ho har hatt fleire verv i Kristeleg Folkeparti, og var nestleiar i Kristeleg Folkepartis Ungdom frå 1986 til 1987.

Ho er ugift.

## Stortingskomitéar
*1993&ndash;1997 medlem i Energi- og miljøkomiteen.
*2000&ndash;2001 medlem i Energi- og miljøkomiteen.

## Kjelder
* Omsett frå Wikipedia på bokmål, innhenta måndag  4. januar 2010, klokka 21:25.
Karin Moe

**Karin Moe** () er ein norsk forfattar og litteraturkritikar, busett i Veavågen. Moe skriv dikt, prosa og sjangeroverskridande tekstar; og ho blir skildra som «den forfattaren som i størst grad synest å realisere ein avantgardistisk praksis som overskrid så vel sosiale som estetiske grenser.»

Moe har utgjeve bøkene *Kjønnskrift*, 1980; *39 FYK*, 1983; *KYKA/1984*, 1984; *Mordatter*, 1985; *Sjanger*, 1986; *Blove*, 1990; *Blove 2. bok*, 1993; *JO. Å lesa Bibelen 1995*, 1995.

Ho mottok Mads Wiel Nygaards legat for 1990, og har òg motteke Dalgards kritikarpris. I 2013 fekk ho Doblougprisen.

## Kjelder
* Omsett frå Wikipedia på bokmål, innhenta måndag  4. januar 2010, klokka 22:37.

## Referansar
Knut Gjengedal

**Knut Gjengedal** () var ein norsk lærar og forfattar frå Hyen.

Han debuterte i 1928 med *Guten fraa einsemda*, og skreiv i alt 13 bøker, alle på nynorsk, og av desse seks barnebøker. Skildringane frå bøkene hans er henta frå natur og nærområde i Gjengedalen i Hyen der han budde det meste av livet sitt. I 1937 vann han Melsom-prisen. Han fekk Kyrkje- og undervisningsdepartementet si premiering for den første barneboka, *Kronekongen og andre soger* (1948), og igjen for *Bortanfor Blåbreen* (1951). Barneboka *Glomfolket* (1954) vart sett på som eit debattinnlegg i kampen mot sentralisering.

Ei minnestøtte over han vart reist i 1991 ved skulen i austre Hyen der han hadde verket sitt.

## Bibliografi
### Bøker
*

*

*

*

*

*

*

*

*

*

*

*

*

*

### I bøker - eit utval
*

*

*

*

*

*

*

### I tidsskrift - eit utval
*Lokalhistoriske artiklar Sogn og Fjordane

## Kjelder
* Omsett frå Wikipedia på bokmål, publisert måndag 4. januar 2010, klokka 22:39.

## Bakgrunnsstoff
* Ove Eide: Om bygdedyr og ugjerningar i utlandet : nokre nedslag i Knut Gjengedals forfattarskap]
* Om Knut Gjengedal i Allkunne
* Oria
*Om Knut Gjengedal i Lokalhistoriske artiklar Sogn og Fjordane
* Ove Eide: «'Gjerninga di ligg att etter deg'. Knut Gjengedal sitt forfattarskap for vaksne» I: *Årbok for Nordfjord*, 1991
* Ove Eide: «'Dei samla seg og bygde Babelstårnet og...' Om Knut Gjengedal sine barnebøker» I: *Årbok for Nordfjord*, 1993
* Ola Gjengedal. «Knut Gjengedal» I: *Årbok for Nordfjord*, 1984, 1985, 1986
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
*
Knut S. Vikør

**Knut Sigurdson Vikør** () er ein norsk historikar og professor. Han var dagleg leiar for Senter for Midtausten- og islamske studiar ved Universitetet i Bergen frå 1988 og fram til 2002, då han fekk permisjon for å vikariere som førsteamanuensis ved Historisk institutt ved same universitet. I 2005 vart han fast tilsett som førsteamanuensis ved instituttet. Han har markert seg som den kanskje den fremste eksperten i Noreg på historia til islam, og har forutan dei akademiske avhandlingane, skrive fleire bøker retta mot eit generelt publikum.

Han fullførte hovedfag i historie og vart Cand. polit. under professor Rex Sean O'Fahey rettleiing i 1979. Han vart Dr. philos. ved Universitetet i Bergen i 1992.

## Bibliografi
* Ei verd bygd på Islam, 2004,
* Sufi and Scholar on the Desert Edge. Muhammad b. 'Ali al-Sanusi and hi sine Brotherhood., 1995
* The Oasis of Salt. The History of Kawar, a Saharan Centre of Salt Production. 1999
* Sources for Sanusi Studie sin., 1996
* The Exoteric Ahmad Ibn Idris. A Sufi' Critique of the Madhahib and the Wahhabis: Four Arabic texts with translation and commentary , 2000
* Islam: ei faktabok, 2002
* Between God and the Sultan: A History of Islamic Law., 2005

## Kjelder

* Omsett frå Wikipedia på bokmål, innhenta måndag 4. januar 2010, klokka 22:41.

## Bakgrunnsstoff
* Heimeside
Maria Tryti Vennerød

**Maria Tryti Vennerød** () er ein norsk dramatikar. Ho debuterte med  «Meir» i 2002 og har sidan skrive ei rekkje tekstar for teater.

Vennerød vann i 2003 den norsk-svenske dramatevlinga arrangert i samband med markeringa av Unionsoppløysinga 2005, med «Frank». Ho fekk Ibsenprisen i 2005 for «Dama i Luka». Ho hadde to av vinnarbidraga i konkurransen 100 og NÅ i 2006 (*Testen* og *Neverland*).

Seinare har ho hatt regi på to av sine eigne verk, først *GOKK* i 2007 og sidan *KOK* (samtidsopera) i 2009. 
I oktober 2010 har «Neverland» premiere på Det Norske Teatret, med Jon Tombre som regissør.

Vennerød er oppvaksen i Sogndal og i Førde i Sunnfjord.

## Verk
* *Neverland*  (2010) - oppført på Det Norske Teatret i 2010
* *Eg vil ha eit manus* (2010)  - Oppført på Dramatikkens Hus i 2010
* *Ein siste heilagdom* (2009)  - Oppført på Sognefjellet, i regi av Riksteatret, Nasjonalbiblioteket og Hamsunåret i 2009
* *KOK* (2009) Opera. Musikk av Julian Skar. Oppført av Ensemble Fanfaronner og Det Åpne Teater i 2009
* *Gokk* (2008) Oppført av Prosjekt Gokk i coproduksjon med Sogn og Fjordane Teater i 2007, òg spelt på Black Box Teater i Oslo
* *Krokodillen* (2006) Oppført av Teater Ibsen i 2006 og av Teater Blendwerk i 2008
* *Safari* (2006) Oppført av Teater Blendwerk i 2006
* *Testen* (2006) Oppført på Norsk dramatikkfestival og på Det Norske Teatret i 2006, og av Teater Blendwerk i 2008
* *Frank* (2005) Oppført på Det Norske Teatret i 2005. Vinnar av norsk-svensk dramatevling 2005.
* *Dama i Luka* (2004) Oppført på Norsk Dramatikkfestival i 2004. Ibsenprisen i 2005.
* *Ta meg på vengene* (2003) Oppført på Norsk Dramatikkfestival i 2003 og på Sogn og Fjordane Teater i 2003
* *Meir* (2002) Oppført på Norsk Dramatikkfestival i 2002, Sogn og Fjordane Teater i 2004, Cinnober Teater i Gøteborg i 2008 og av ulike studentteater i Noreg

## Prisar og utmerkingar
* Norsk-svensk dramatevling i samband med Noreg 1905-2005 (Frank)
* Ibsenprisen 2005 (Dama i luka)
* 100 og NÅ i 2006 (Testen og Neverland)

## Bibliografi
### Bøker
* 

* 

* 

* 

* 

* 

* 
* 
* 
* 
### I bøker - eit utval
* 

* 

* 

* 

* 

* 
### I tidsskrift - eit utval
* Lokalhistoriske artiklar Sogn og Fjordane
## Regiarbeid
* *GOKK* (2007) Coproduksjon mellom Prosjekt Gokk og Sogn og Fjordane Teater, spelt i Sogn og Fjordane og på Black Box Teater i Oslo
* *KOK* (2009) Produsert av Ensemble Fanfaronner med støtte frå Det Åpne Teater, spelt på DÅT i Oslo

## Kjelder

* Omsett frå Wikipedia på bokmål, innhenta måndag  4. januar 2010, klokka 22:47.

## Bakgrunnsstoff
* Nettstaden til Maria Tryti Vennerød
* Maria Tryti Vennerød på nettstaden til Norske Dramatikeres Forbund
* Maria Tryti Vennerød på nettstaden til Det Norske Samlaget
* Om Maria Tryti Vennerød i Allkunne
* Om Maria Tryti Vennerød i Lokalhistoriske artiklar Sogn og Fjordane
Marit Eikemo

**Marit Eikemo** () er ein norsk forfattar og kulturarbeidar.

Ho er utdanna cand.mag. og har jobba som journalist i *[[Bergens Tidende]]*, redaktør av *[[Syn og Segn]]* saman med Hilde Sandvik (2002–2006), og som informasjonssjef for Festspela i Bergen (2006–2009). Sidan 2009 har ho vore leiar for festivalen Litteratursymposiet i Odda. Ho er busett i Bergen.

Den fyrste boka Eikemo gav ut – *Her, no. Møte med unge menneske* (1999) – var ei reportasjebok der Eirik Brekke og Oddleiv Apneseth stod for fotografia. Vidare kom romanen *Mellom oss sagt* (2006), som handlar om kravet samtida har om sjølvrealisering og det å høyre til i ein fellesskap, og kva for konsekvensar dette kan få. *Samtidsruinar* (2008) er ei essaysamling der ho tek utgangspunkt i moderne, men forfalne bygg og anlegg, og brukar desse til å reflektere over korleis det står til med det moderne Noreg. Boka vart kåra til Årets nynorskbok 2008 av Dag og Tid-lesarane. Romanen *Arbeid pågår* frå 2009 handlar om ein norsk Ibsen-forskar som i ein periode søkjer arbeidsro i Costa Blanca i Spania. Halvt motvillig vert han dregen inn i det norske miljøet der, og ho lèt igjen lesarane kjenne på ynsket om å høyre til ein fellesskap.

## Bibliografi
*1999 &ndash; *Her, no. Møte med unge menneske* &ndash; reportasjebok
*2006 &ndash; *Mellom oss sagt* &ndash; roman
*2008 &ndash; *Samtidsruinar* &ndash; essaysamling
*2009 &ndash; *Arbeid pågår* &ndash; roman
*2011 &ndash; *Samtale ventar* &ndash; roman

## Prisar
* Årets nynorskbok 2008, for *Samtidsruinar*
* Sparebanken Vest sitt kunstnarstipend 2008
* Mållagsprisen til Odda Mållag
* Nynorsk litteraturpris 2011 for *Samtale ventar*
* Amalie Skram-prisen 2017
* Samlagsprisen 2019

## Kjelder
*«Marit Eikemo» på Wikipedia på bokmål, innhenta 4. januar 2010.
*«Marit Eikemo» i Allkunne, innhenta 6. juli 2010.

## Referansar

## Bakgrunnsstoff
*Presentasjon av Marit Eikemo på Samlaget sine sider
*Digitaliserte bøker av Marit Eikemo hjå Nasjonalbiblioteket
*Utgjevingar av Marit Eikemo i BIBSYS Ask
*Kaja Korsvold: «Enda en Odda-forfatter» på Aftenposten.no (5. oktober 2009)
Mary Bente Bringslid

**Mary Bente Bringslid** () er ein norsk sosialantropolog og barnebokforfattar.

Bringslid vart cand.polit. i 1986, tok doktorgrad i 1996 og har sidan 1996 vore førsteamanuensis ved *Institutt for sosialantropologi* ved Universitetet i Bergen. Forskinga hennar har dreidd seg om norske bygdesamfunn.

Ho debuterte som skjønnlitterær forfattar i 2003 med barnediktsamlinga *Dei blå revane*, illustrert av Inger Lise Belsvik. Bringslid fekk Kultur- og kyrkjedepartementets debutantpris for boka. I oppfølgjaren *Hunden Parabol tenkjer på månen* (2006) er det hunden til familien som er tema for dikta. 

## Kjelder
* Omsett frå «Mary Bente Bringslid» på , innhenta måndag  4. januar 2010, klokka 22:51.

## Bakgrunnsstoff

* CV, frå uib.no 
* Om barnebøkene hennar, frå nynorskbok.no
Matias Skard

**Matias Skard** ()  var ein norsk pedagog, embetsmann, omsetjar og nynorskforkjempar.

Matias Skard var fødd i Øyer kommune, som son av Ola Torsteinson og Mari Johannesdotter på garden Skard. Johannes Skar var ein eldre bror.

Skard var styrar ved Vonheim folkehøgskole 1884-1890, ein skule som var starta av svogeren hans, Christopher Bruun. Sidan var han lærar ved Levanger lærerhøgskole 1892-1901 og skuledirektør i Agder 1901-1921. Han var den første som konsekvent brukte nynorsk i embetsføringa si, og han bidrog sterkt til målsaka også på andre måtar, blant anna som omsetjingar av delar av Bibelen, soger og drama av Sofokles.

MSkard var inspirert av N.F.S. Grundtvig, og han arbeidde heile livet for klassiske, nasjonale og kristne verdiar. Matias Skard døydde under eit ferieopphald på farsgarden.

## Kjelder
* Artikkelen bygger på Wikipedia på bokmål, innhenta måndag 4. januar 2010, klokka 22:52.

### Referansar

## Bakgrunnsstoff
* sprakrad.no: ''Evangeliet etter Markus, i Skards omsetjing''
Milada Blekastad

**Milada Blekastad** () var ein norsk litteraturhistorikar, omsetjar, kulturarbeidar og statsstipendiat.

Blekastad vart fødd i Praha og kom til Noreg som 16-åring som gjest hos forfattaren Inge Krokann, og vart buande i landet. Eitt år seinare gifta ho seg med målaren Hallvard Blekastad. Ho har hatt eit breitt virke på fleire felt, mest knytt til studium i Comenius og formidling av litteratur og kultur mellom Noreg og Tsjekkoslovakia/Tsjekkia. 

Frå 1957 til 1987 underviste ho i tsjekkisk litteratur ved Universitetet i Oslo og tok sjølv ein doktorgrad der i 1969: *Comenius : Versuch eines Umrisses von Leben, Werk und Schicksal des Jan Amos Komenský*. Ho har òg skrive ein kortare, norskspråkleg biografi om Comenius. Ho har omsett nokre norske bøker til tsjekkisk, og endå fleire frå tsjekkisk til norsk, av m.a. Vaclav Havel, Ivan Klima, Milan Kundera, Ludvik Vaculik og Karel Capek. Ved sida av undervising og omsetjing var ho aktiv som kåsør, skribent og føredragshaldar.

Ho vart statsstipendiat i 1970, mottok Bastianprisen i 1969 for omsetjinga av Ludvik Vaculiks *Øksa*, og mottok *Tsjekkisk fortenestemedalje* i 1997. Ho mottok òg ein særleg pris frå skribentgruppen Charta 77 for innsatsen sin for tsjekkisk litteratur.

## Litteratur
* *Millom aust og vest*. Universitetsforlaget, 1958 (tsjekkisk kultur- og litteraturhistorie)
* *Comenius : Versuch eines Umrisses von Leben, Werk und Schicksal des Jan Amos Komensky*. Universitetsforlaget, 1969
* *Tsjekkiske eventyr*. Samlaget, 1972
* *Slovakiske eventyr*. Samlaget, 1972
* *Saka til menneska : den tsjekkiske tenkjaren Comenius i kamp om ein universal reform av samfunnslivet*. Gyldendal, 1977
* *Millom bork og ved : frå tsjekkisk åndsliv i nyare tid*. Samlaget, 1978 (tsjekkisk kultur- og litteraturhistorie, del 2)
* *Hallvard Blekastad : glimtar frå eit kunstnarliv*. Universitetsforlaget, 1983
* *Jaroslav Seifert : ein tsjekkisk diktar*. Oslo, 1985
 
* Kåre Langvik-Johannessen. «Milada Blekastad». I: *Norsk biografisk leksikon*, 2. utg., bd 1
* Karen Gammelgaard. «Milada Blekastad in memorium» I: ’’ Scando-Slavica Tomus 50, 2004’’ pdf

## Kjelde

* Omsett frå «Milada Blekastad», innhenta måndag  4. januar 2010, klokka 22:53.
Narve Fulsås

**Narve Fulsås** () er ein norsk historikar. Han har sidan 1998 vore professor i moderne historie ved Universitetet i Tromsø. Fulsås er spesialist på norsk 1800-talsshistorie, historieteori og nord-norsk historie. 

Fulsås vart cand.philol. i 1983 på ein hovudfagsoppgåve om veksten og nedgangen til nessekongane i Nordland på 1800-talet. Oppgåva vart bygd på studium av arkivmateriale frå handelsmannen K. Zahl på Kjerringøy. Ein syntese av arbeida hans med nord-norsk, økonomisk historie vart i 1987 publisert i artikkelen *Hushaldsøkonomi og kapitalistisk økonomi i Nordland, 1850-1950* i Historisk tidsskrift. 

Han tok doktorgrad om Universitetet i Tromsøs historie i 1994. Avhandlinga vart utgjeve som jubileumsboka *Universitetet i Tromsø 25 år*. 

Fulsås har skrive ein historiografisk orientert biografi om Ernst Sars som utkom i 1999 under tittelen *Historie og nasjon*. I 2003 utgav han *Havet, døden og vêret: Kulturell modernisering i Kyst-Noreg 1850-1950*. 
Dette var ein studie om korleis vitskapleg vêrvarsel og teknologi gradvis endra mentaliteten i kystfiskarsamfunna bort frå ein fatalistisk livsholdning der ulykker og skipsforlis ikkje vart forklart rasjonelt. Utviklinga av telegraf, aviser, leseferdigheit, vêrmelding, dekte fartøy, motordrift, og ulykkesforsikring var blant årsakene som blir til brukt å forklare endringa i åtferda til fiskarane.

I forskingsprosjektet *[[Norsk polarhistorie]]* skreiv Fulsås om kva tyding polarekspedisjonane hadde for norsk 1800-talspolitikk og identitet. Han gjekk imot synet (særleg fremja av Tor Bomann-Larsen) at ekspedisjonane var av vesentleg politisk tyding for utviklinga mot unionsoppløysinga i 1905. 

Sidan 2003 har Fulsås vore redaktør for åtte av dei 33 binda i Henrik Ibsens skrifter, med ansvaret for kommentert utgjeving av alle Ibsens brev. 

## Prisar

* 2000 - Forskingsprisen frå Det historisk-filosofiske fakultetet ved Universitetet i Oslo. For avhandlinga om Sars. 

## Kjelder
* Omsett frå Wikipedia på bokmål, innhenta måndag  4. januar 2010, klokka 22:54

## Bakgrunnsstoff
Ludvig Hope

**Ludvig Hope** () var ein norsk predikant og kristenlivsleiar. 

Hope var fødd i Masfjorden kommune. Han vart i ung alder omvendt til kristen tru og byrja som 19-åring som reisepredikant for det som då heitte Det norsk-lutherske Kinamissionsforbund, som seinare vart til Norsk Luthersk Misjonssamband. Han var generalsekretær i same organisasjon mellom 1931 og 1936. 

Hope høyrde til den kyrkjekritiske delen av lekmannsrørsla, og er kjend for foredraget sitt i 1906 der han kravde at lekmenn fekk rett til å dele ut nattverd. 

Under 2. verdskrigen vart det på grunn av den tyske okkupasjonen av Noreg inngått nye mellombels alliansar innan kristen-Noreg. Hope og professor Ole Hallesby, som høyrde til den konservative delen, samarbeidde med den liberale fløya, og vart ein del av den nasjonale motstandskampen. Dei to samarbeidde tett med biskop Eivind Berggrav og utgjorde leiinga av det som vart kalla Den mellombelse kyrkjeleiinga.

Hope vart arrestert av tyskarane og sett på Grini fangeleir frå 13. mai til 30. august 1943. 

## Kjelder

* Omsett frå Wikipedia på bokmål, innhenta måndag  4. januar 2010, klokka 22:45.

## Bakgrunnsstoff
*Om Ludvig Hope i NorgesLexi
*Oscar Handeland: *Ludvig Hope* Lunde forlag 1955
Leiv Blakset

**Leiv Blakset** () var ein norsk politikar for Senterpartiet. Han vart innvald på Stortinget frå Sogn og Fjordane i 1985. Blakset var vararepresentant i periodane 1977–1981 og 1981–1985. Han var varaordførar i Stryn kommune i perioden 1975–1976 og ordførar i periodane 1977–1979 og 1979–1983.

## Presidentskap på Stortinget

* 9. oktober&nbsp;1985&ndash;30. september&nbsp;1989  Første varapresident i Odelstinget
* 10. oktober&nbsp;1989&ndash;30. september&nbsp;1993  Andre varapresident i Odelstinget

## Stortingskomitéar
*1989&ndash;1993 medlem i Kyrkje- og undervisningskomitéen
*1989&ndash;1993 varamedlem i Den utvida utanriks- og konstitusjonskomitéen
*1989&ndash;1993 varamedlem i Valkomitéen
*1985&ndash;1989 sekretær i Kommunal- og miljøvernkomitéen
*1985&ndash;1989 varamedlem i Den utvida utanriks- og konstitusjonskomitéen
*1985&ndash;1989 medlem i Forbrukar- og administrasjonskomitéen
*1985&ndash;1989 varamedlem i Kontrollkomitéen
*1985&ndash;1989 medlem i Forsvarskomitéen
*1985&ndash;1989 medlem i Den utvida utanriks- og konstitusjonskomitéen

## Kjelder

* Omsett frå «Leiv Blakset», innhenta måndag  4. januar 2010, klokka 22:43.

## Bakgrunnsstoff
*Stortinget.no - Biografi
Nils Rune Langeland

**Nils Rune Langeland** () er ein norsk historikar og skribent. Han var professor ved Institutt for kultur- og språkvitskap ved Universitetet i Stavanger, før han blei oppsagt i 2017 etter varsel om upassande oppførsel.

Langeland tok doktorgrad ved Universitetet i Bergen i 1997 med avhandlinga *Myten om det politiske herredømet*. Han har gjeve ut fleire faglitterære bøker.

## Bibliografi
**Siste ord. Høgsterett i norsk historie 1814&ndash;1965. Bind I, 1814&ndash;1905*, Cappelen, Oslo 2005
**Kveldseta. Historiske essay*, Damm, Oslo 2003
**Noreg*, Aschehoug, Oslo 2008
**Europa. Ei krossferd*, Aschehoug, Oslo 2011
**Unntakstilstand og forfatning. Brudd og kontinuitet i konstitusjonell rett*, Pax, Oslo 2013

## Kjelder

*Denne artikkelen byggjer på Wikipedia på bokmål, innhenta måndag  4. januar 2010, klokka 22:56.

## Bakgrunnsstoff
* Nils Rune Langeland i NRK Forfattar
Norvald Tveit

**Norvald Tveit** () var ein norsk forfattar og dramatikar frå Leirvik i Hyllestad kommune i Sogn.

Som dramatikar er Tveit særleg kjend for skodespela sine. Men han skreiv òg høyrespel og fjernsynsdrama for NRK, mellom anna fleire episodar for TV-seriane *Kong Sverre* (1978) og *[[serien Vestavind|Vestavind]]* (1994). Han skreiv også sakprosa, og var innom sjangrane barnelitteratur og krim.

Tveit fekk fleire prisar, mellom anna Ibsenprisen i 1993 for det samla dramatiske arbeidet sitt. 17. desember 2007 mottok han Kongens fortjenstmedalje i gull.

## Drama
**Splint* &ndash; Oslo Nye Teater (1977) 
**Peer Person* Centralteatret (1978)
**Peer Person* NRK Radioteateret (1978)
**West Land Story* &ndash; Oslo Nye Teater (1980) 
**Vi som elskar mor* &ndash; Det Norske Teatret (1983)
* *I satans vald* &ndash; Den Nationale Scene (1986)
**Splint (songspel)* &ndash; Den Nationale Scene (1991)
**Kong Sverre* &ndash; tre episodar, NRK fjernsynet (1978)
**Bruredansen : en musikal* &ndash; Av Norvald Tveit og Henning Sommerro, Den Nationale Scene (1993)
**Skraphandlarrock* &ndash; Den Nationale Scene (1993)
**Raspeballar med utslått hår* &ndash; Hotel Noreg, Bergen (1994)
**[[serien Vestavind|Vestavind]]* &ndash; fire episodar, NRK fjernsynet (1994)
**Ungkarsfesten* &ndash; Sogn og Fjordane teater (1998)
**Uventa lukke for Anders Lone* &ndash; Sogn og Fjordane Teater (2001)
**Ungkarsfesten* &ndash; Det Norske Teatret (2003)
**Kystkvinner* &ndash; Sogn og Fjordane Teater (2005)
**Sogn og Fjordane teater presenterer: Matias Orheim : med ord, felespel og glasmusikk : av [[Mette Brantzeg]] og Norvald Tveit* &ndash; Sogn og Fjordane Teater (2010)

## Bibliografi
### Bøker
*
*
*
*
*
*
*
*
*
*
*
*
*
*
*
*
*
*
*
*
*
*

## Prisar og utmerkingar
*Ibsenprisen 1993
*Kulturprisen til Hyllestad kommune (Kvernsteinprisen) 1996
*Sogn og Fjordane fylkes kulturpris 2003
*Kongens fortjenstmedalje i gull 2007

## Kjelder
* Omsett frå Wikipedia på bokmål, innhenta måndag  4. januar 2010, klokka 22:57.
* Allkunne.no om Norvald Tveit.

## Bakgrunnsstoff
* Om Norvald Tveit i Lokalhistoriske artiklar Sogn og Fjordane
;I tidsskrift - eit utval
* Lokalhistoriske artiklar Sogn og Fjordane
Oddleif Fagerheim

**Oddleif Fagerheim** () var ein norsk arbeidarpartipolitikar frå Dale i Sunnfjord.

Fagerheim var fødd i Ytre Holmedal, no Fjaler kommune, i Sogn og Fjordane. Foreldra hans var skulestyraren og ordføraren Ragnvald Fagerheim (1883-1961) og Oddborg Hyllset (1883-1967. Han utdanna seg som lærar.

Oddleif Fagerheim var varaordførar i Fjaler frå 1966 til 1967.

Han vart vald som stortingsrepresentant frå Sogn og Fjordane i 1969. I periodane 1950&ndash;1953 og 1958&ndash;1961 var han vararepresentant. Han blei sitjande på Stortinget i tolv år, til 1981.

## Stortingskomitéar
*1977&ndash;1981: medlem i Sjøfarts- og fiskerikomitéen
*1973&ndash;1977: medlem i Samferdselskomitéen
*1969&ndash;1973: medlem i Sjøfarts- og fiskerikomitéen

## Kjelder
* Opphavleg omsett frå Wikipedia på bokmål, innhenta måndag  4. januar 2010, klokka 22:58.

## Bakgrunnsstoff
*stortinget.no - Biografi
*Om Oddleif Fagerheim i NRK Sogn og Fjordane Fylkesleksikon
Oddmund Hoel

**Oddmund Hoel** (), fødd og død i Oppdal, var ein norsk jurist og politikar for Venstre. 

## Biografi
Hoel var son av lensmannen i Oppdal. Han tok middelskole, underoffiserskole i 1930 og vart student i 1935. I 1941 vart han cand.jur.. Han var lensmannsbetjent i Oppdal 1930–1941. Frå mai 1945 vart han først konstituert, sidan fast tilsett som lensmann i Oppdal, ei stilling han hadde til han vart pensjonist i 1975. Han hadde òg ein militær karriere, i 1931 vart han sersjant, i 1933 fenrik, i 1945 løytnant. Under krigen var han advokat i Oppdal (1941 til 1945), dette tok han opp att som pensjonist og praktiserte til han døydde. Frå 1934 til 1977 var han forretningsførar ved A/S Oppdal elektrisitetsverk.

I 1954 vart han vald inn på Stortinget som representant for Venstre. Han sat i tre periodar og var medlem av Forsvarskomiteen heile tida. Han var òg delegat til NATOs parlamentariske forsamling alle periodane på Stortinget. Han var òg varamedlem til Den utvida utanriks- og konstitusjonskomitéen, 

## Verv
*1945–1959: Medlem av Oppdal kommunestyre
*1945–1954: Formann i bygningsrådet i Oppdal
*Medlem av ei rekkje kommunale utval
*1951–1952: Nestformann i Sør-Trøndelag venstrelag;
** Formann 1956–1957            
*1952–1955: Nestformann Noregs lensmannslag;
**Formann 1955–1962             
*1956–1965: Medlem Reisetrafikkforeningen for Trondheim og Trøndelag     
*1955–1975: Medlem Styret for A/L Oppdal skiheis

## Kjelder

**Denne artikkelen bygger på «[[:nb:Oddmund Hoel|Oddmund Hoel]]» frå ,  den 4. januar 2010.*  

## Bakgrunnsstoff
*
Olga Meyer

**Olga Meyer** () var ein norsk journalist og pedagog frå Fana, kjent som programleiar i NRK der ho verka frå 1969 til 2000. 
Ho var utdanna lærar og arbeidde som dette i Oslo og heimbygda Fana fram til 1969, då ho vart engasjert i NRK, etterkvart som programsekretær. Ho leia
*[[Kvardagen]]*, 
*[[Forbrukaren har ordet]]*, 
*[[På direkten]]*, 
*[[Sånn er livet]]*
og
*[[radioprogrammet Ekko|Ekko]]*. I perioden 1995-2000 bidrog ho i Nitimen med 
innsamla dyrehistorier, eit arbeid som hjelpte i arbeidet med å verne truga norske storferasar.
Ho vart portrettert av Andreas Lunnan i Sølvsuper.
## Utgjevingar
* *Dyrehistorier i Nitimen* (Samlaget, 1996). Illustrert av Øyvind Hansen
* *Nye dyrehistorier i Nitimen* (Samlaget, 1997). Illustrert av Ellen Wilhelmsen
* *Gode dyrehistorier i Nitimen* (Samlaget, 1998). Illustrert av Ellen Wilhelmsen
* *Fine dyrehistorier i Nitimen* (Samlaget, 1999). Illustrert av Ellen Wilhelmsen
* *Kjære dyrehistorier i Nitimen* (Samlaget, 2000). Illustrert av Ellen Wilhelmsen

## Utmerkingar
* Kringkastingsprisen 1981
* Heidersmedlem i Fana Mållag
* Heidersmedlem i Noregs Mållag (2000).
* *Dampradioen i gull* frå NRK (2000)

## Kjelder

* Omsett frå Wikipedia på bokmål, innhenta måndag 4. januar 2010, klokka 23:18.
* Allkunne om Olga Meyer.
* Noregs Mållag: Olga Meyer fyller åtti år.
Ove Eide

**Ove Lidvar Eide** () er ein norsk forfattar, bokredaktør, lektor og kulturarbeidar frå Sandane i Gloppen kommune. Han har gått inn for å formidla diktaren Jakob Sande, mellom anna gjennom ein biografi.

## Liv og virke
Ove Eide tok hovudfag i nordisk ved Universitetet i Bergen, der han tok for seg forfattaren Lars Rustbøle. Sidan skuledagane har han  hatt eit nært tilhøve til Jakob Sande, og Eide har lenge redigert og bidrege til utgjevingane om Jakob Sande som Jakob Sande-selskapet kjem med annakvart år.

Eide sin store biografi over Jakob Sande, som kom ut i 2006, har vore eit livsprosjekt for han. Per Olav Kaldestad frå *[[Bergens Tidende]]* meinte at boka «fortener å bli ståande som standardverket om forfattaren». Boka fekk mykje publisitet for Eide si misnøye med Jon Eikemo sine Sande-tolkingar. Eide meinte at Eikemo hadde framstilt Sande som ein moromann, og at skodespelaren hadde fortrengt den mørke straumen av einsemd og fortaping i Sande si dikting. Dette tok media tak i og Eide måtte forklare seg nærare i både radio og aviser.

Eide har også samla idrettslaget Sandane Turn og Idrettslag si hundreårige historie mellom to permar. Boka kom ut to år etter jubileumet. Han er også mykje brukt som bokmeldar.

Eide var lektor i norsk og mediefag ved Firda vidaregåande skule på Sandane i Sogn og Fjordane, og hadde stilling som utviklings- og fornyingsleiar. Han har også har hatt ei rekkje tillitsverv i organisasjonar, mellom i anna Nordfjord Folkemuseum. Han sit dessutan i utvalet for utvikling av norskfaget, og var medlem av læreplangruppa for norsk og aktiv i arbeidet med dei nye læreplanane for norskfaget i Kunnskapsløftet. Ove Eide har også vore medlem av Språkrådet sitt fagråd for skule og offentleg forvalting.

## Bibliografi
### Bøker
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

### I tidsskrift - eit utval
* Lokalhistoriske artiklar Sogn og Fjordane

## Kjelder
*«Ove Eide» på Wikipedia på bokmål, innhenta 4. januar 2010.
*«Ove Eide» i Allkunne, innhenta 23. juli 2010.

### Referansar

## Bakgrunnsstoff
* Jakob Sande-selskapet
*Styreleiaren på Nordfjord folkemuseum går i protest
Amund Djuve

**Amund Djuve** () er ein norsk journalist som er sjefredaktør og administrerande direktør for *[[Dagens Næringsliv]]*. 

Djuve er utdanna ved Noregs Handelshøgskole.  Han starta sin journalistkarriere med sju år som reporter i finanstenesta TDN Finans, etterfølgd av tre år som leiar for finansredaksjonen i *Dagens Næringsliv*.  Deretter følgde to ni-månadersengasjement som PR-rådgjevar og som økonomiredaktør i NRK før han overtok sjefsstolen i *Dagens Næringsliv* etter Kåre Valebrokk.

## Kjelder

* Omsett frå Wikipedia på bokmål, innhenta måndag  4. januar 2010, klokka 23:24.
* Store Norske Leksikon om Djuve.
Alexander Cappelen

**Alexander Wright Cappelen** () er ein norsk etikk- og økonomiprofessor ved Noregs Handelshøgskole (NHH).

Cappelen har hovudsakleg arbeidd innan forskingsområda skattepolitikk, rettferdig fordeling, næringslivsetikk og eksperimentell økonomi. Han er medlem av den nasjonale forskningsetiske komité for samfunnsvitskap og humaniora.

Cappelen er utdanna dr.oecon. ved NHH i 2000 og har òg *MPhil in Economics* frå Oxford University. Han har vore postdoktorstipendiat på Økonomisk Institutt ved Universitetet i Oslo. Han har vore knytt til Norges Forskningsråd sitt etikk-program. I 2003 sat han i utvalet som foreslo etiske retningsliner for Petroleumsfondet. Han var i perioden 2001–2005 leiar for Senter for økonomi og etikk ved NHH. Han har to gonger vunne Bronsesvampen, NHH-studentane sine førelesarpris. I 2006 fekk han Ingvar Wedervangs forskningspris for yngre forskarar.

Alexander Cappelen er son til skodespelaren Kari Simonsen og forfattaren Peder Wright Cappelen, og høyrer til den såkalla *Forlagsgreina* i den norske Cappelen-slekta.

## Referansar

## Kjelde
* Omsett frå «Alexander Cappelen», innhenta måndag 4. januar 2010, klokka 23:32.
Pedro Carmona-Alvarez

**Pedro Carmona-Alvarez** () er ein norsk-chilensk forfattar og musikar.

Carmona-Alvarez debuterte som forfattar i 1997 med diktsamlinga *Helter*. Samlinga er prega av bakgrunnen til forfattaren frå to svært ulike kulturar. Han har vore elev ved Skrivekunstakademiet i Hordaland. Han arbeider òg med gjendiktingar frå spansk, og er medredaktør i litteraturtidsskriftet *[[Vagant]]*. Carmona-Alvarez spelar dessutan i bandet Sister Sonny, der han skriv tekstene, syng, og spelar fleire instrument.

Frå 2003 til 2009 var han redaktør for debutantantologien *Signaler* i Cappelen.

## Bibliografi
**Helter* &ndash; dikt (1997)
**La det bare bli blåmerker igjen* &ndash; roman (2000)
**Clown Town* &ndash; dikt (2002)
**Prinsens gate* &ndash; dikt (2004)
**Hjemmelekser* &ndash; essay (2007)
**Rust*  &ndash; roman (2009) 
**Og været skiftet og det ble sommer og så videre* &ndash; roman (2012)
**Sanger for kor* &ndash; diktsamling (2013)

## Prisar
*Cappelenprisen 2004
*Den norske Lyrikklubbens pris 2005, for *Prinsens gate*
*Sult-prisen 2005
*P2-lytterenes romanpris 2012
*Kritikerprisen 2010, for omsettinga av *Verden finnes ikke på kartet. Poesi fra hele verden* saman med Gunnar Wærness

## Kjelder
*«Pedro Carmona-Alvarez» på Wikipedia på bokmål, innhenta 4. januar 2010

### Referansar

## Bakgrunnsstoff
* Bøker av Pedro Carmona-Alvarez digitalisert hjå Nasjonalbiblioteket
* Pedro Carmona Alvarez i Substrat Journal
* Utgjevingar av Pedro Carmona-Alvarez i BIBSYS Ask
Nils Christie

**Nils Christie** () var ein norsk professor i kriminologi frå Oslo.

## Karriere
Nils Christie tok magistergraden i sosiologi i 1953 og var dosent i kriminologi frå 1959. Han vart dr.philos. i 1960 og professor i kriminologi i 1966. Han skreiv den sosiologiske avhandlinga si om unge lovbrytarar og korleis samfunnet skil mellom kva som er kriminalitet og ikkje. I mange år var han styrar ved Institutt for kriminologi og strafferett ved Universitetet i Oslo. 

Christie skreiv ei rekkje bøker og var ein ivrig deltakar i samfunnsdebatten om kriminalitet, straff og rettsvesen. Fleire av bøkene hans er også omsette til andre språk, som *Pinens begrensning* (1981), *Den gode fiende* (1984, saman med Kettil Bruun), *Kriminalkontroll som industri. Mot GULAG, vestlig type?* (1993) og *En passende mengde kriminalitet* (2004). Han var talsmann for å leggje om narkotikapolitikken, og tok mellom anna til orde for legalisering av cannabis. Sentrale tema i forskinga hans var fengsel, konflikt og kriminalitetskontroll.

Nils Christie vart tildelt Fritt Ord-prisen i 2001. I 1996 vart han utnemnd til æresdoktor ved Københavns Universitet. Ved sida av sosiolog Thomas Mathiesen, er Christie omtala som ein av to norske samfunnsforskarar i boka *50 Key Thinkers in Criminology* (Routledge, 2009).

Han var gift med kriminolog Hedda Giertsen. 

Christie omkom etter å ha kollidert på sykkel med ein trikk i Oslo.

## Kjelder

**Denne artikkelen bygger på «[[:nb:Nils Christie|Nils Christie]]» frå ,  den 4. januar 2010.*  

;Litteratur
*Knut Olav Åmås [red.]: «Christie, Nils» av Magne Lerø i *Hvem er hvem?* (Aschehoug, 2008).

## Bakgrunnsstoff
*Svein Sundbø: *Nils Christie - en kronologisk bibliografi over forfatterskapet 1945-1999.* (Oslo: Nasjonalbibliotekets bibliografier, nr. 1 1999. - 99 s.)
*Nettbibliografi på heimesida til Nils Christie
Jan Petter Collier

**Jan Petter Collier** () er ein norsk finansmann. Han grunnla meklarhuset *Sundal Collier* saman med Dagfinn Sundal i 1984, og er no toppsjef i det børsnoterte ABG Sundal Collier. Han er utdanna siviløkonom frå universitetet i Fribourg.

## Kjelder

* Omsett frå «Jan Petter Collier», innhenta måndag 4. januar 2010, klokka 23:39.

; Referansar